ตลาดหุ้นเอเชียเช้านี้สดใส นลท.ตั้งความหวังเจรจาการค้าสหรัฐฯ-จีนราบรื่น
ตลาดหุ้นเอเชียเช้านี้สดใส นลท.ตั้งความหวังเจรจาการค้าสหรัฐฯ-จีนราบรื่น
1 ก.พ. 2562

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ หลังการเจรจาการค้าระหว่างสหรัฐกับจีนรอบล่าสุดมีความคืบหน้าในประเด็นสำคัญ
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 20,797.03 จุด เพิ่มขึ้น 23.54 จุด, +0.11%
ดัชนี SSE Composite ตลาดหุ้นจีนเปิดวันนี้ที่ 2,597.78 จุด เพิ่มขึ้น 13.21 จุด, +0.51%
ดัชนี HSI ตลาดหุ้นฮ่องกงเปิดวันนี้ที่ 28,193.28 จุด เพิ่มขึ้น 250.81 จุด, +0.90%
ดัชนี KOSPI ตลาดหุ้นเกาหลีใต้เปิดวันนี้ที่ 2,211.93 จุด เพิ่มขึ้น 7.08 จุด, +0.32%
ดัชนี FTSE STI ตลาดหุ้นสิงคโปร์เปิดวันนี้ที่ 3,194.22 จุด เพิ่มขึ้น 4.05 จุด, +0.13%
ดัชนี PSE Composite ตลาดหุ้นฟิลิปปินส์เปิดวันนี้ที่ 8,038.65 จุด เพิ่มขึ้น 31.17 จุด, +0.39%
ดัชนี Jakarta Composite ตลาดหุ้นอินโดนีเซียเปิดวันนี้ที่ 6,552.06 จุด เพิ่มขึ้น 19.09 จุด, +0.29%
ตลาดหุ้นไต้หวันปิดทำการวันนี้เนื่องในวันเปิดให้ชำระราคาและส่งมอบหลักทรัพย์เท่านั้น
ส่วนตลาดหุ้นมาเลเซียปิดทำการวันนี้เนื่องในวันประกาศอิสรภาพ (Federal Territory Day)
 
ทั้งนี้ เจ้าหน้าที่จีน ซึ่งทำหน้าที่เป็นผู้แทนในการเจรจาการค้ากับสหรัฐได้ออกแถลงการณ์ว่า “การเจรจาการค้ารอบล่าสุดระหว่างจีนและสหรัฐ มีความคืบหน้าในประเด็นสำคัญ โดยทั้งสองฝ่ายได้เจรจากันอย่างตรงไปตรงมา เฉพาะเจาะจง และมีผลลัพธ์ที่ดี”
ขณะเดียวกัน ประธานาธิบดีโดนัลด์ ทรัมป์ ทวีตข้อความเมื่อวานนี้ว่า ตนและประธานาธิบดีสี จิ้นผิง จะพบปะกันในเดือนหน้าเพื่อให้มีการบรรลุข้อตกลงทางการค้า
“คณะเจรจาการค้าของจีนกำลังอยู่ในสหรัฐเพื่อหารือกับเจ้าหน้าที่ของเรา โดยการประชุมเป็นไปด้วยดี ซึ่งจีนไม่ต้องการให้มีการปรับเพิ่มภาษีนำเข้าสินค้า และคิดว่าจะเป็นการดีกว่าที่พวกเขาจะสามารถทำข้อตกลงได้ และผมจะพบกับพวกเขาที่ห้องทำงานรูปไข่ในวันนี้ ซึ่งผมและพวกเขาจะพยายามทำข้อตกลงที่สมบูรณ์ โดยจะไม่ให้มีสิ่งหนึ่งสิ่งใดค้างคาอยู่ แต่จะยังไม่มีการทำข้อตกลงขั้นสุดท้าย จนกว่าผมและท่านประธานาธิบดีสี จิ้นผิง ซึ่งเป็นเพื่อนของผม จะพบกันในอนาคตอันใกล้ เพื่อหารือกัน และตกลงกันเกี่ยวกับประเด็นที่ยากกว่า และเกิดขึ้นมายาวนาน” ข้อความในทวิตเตอร์ ระบุ